Lav et referat af nedenstående tekst:

Tekst:
Julelysene ligger stablet i kasser, side om side med plastikrensdyr - godt gemt på lageret i SPAR i Asaa. Om et par måneder skal pynten lyse op i de mørke måneder. - Vi har tænkt meget over, om vi skulle sætte julelysene op eller ej. Men vi er kommet til den beslutning, at det gør vi, siger Thomas Nymann, der er købmand i butikken. Selvom energipriserne er tårnhøje, er købmand Thomas Nymann dog heldig med sin elregning – indtil videre. - Jeg tegnede et fastprisaftale sidste år med Norlys, og så har vi solceller. Tvivlen om julebelysningen hos købmanden i Asaa skyldes især, hvad kunderne og byens borgere vil tænke. - Vi har tænkte meget på, hvilket signal det vil sende, og hvad folk vil tænke. - Sidste år fik vi megamange positive tilkendegivelser, og der var mange, der ville se det. Det håber jeg også er tilfældet i år, siger Thomas Nymann, der forventer, at julelyset i år bliver begrænset til tidsrummet 17-21 Også i Hune og Blokhus Skulpturpark overvejer man, hvordan julebelysningen i år skal foregå. Lysshowet plejer at være er tilløbsstykke med cirka 50-60.000 besøgende. - Vi har flere millioner julelys sat op i vores park, fortæller indehaver John Andersen. Han forventer, at det i strøm vil koste 4-5 gange så meget som normalt – og derfor skal der også spares. - Det kan godt være, at vi er nødt til at skære på åbningstider og måske også lukke én eller to dage først i ugen. Indehaveren af Skulpturparken kan godt forstå, hvis nogle vil undre sig, når de selv skal spare som privatforbruger, men understreger, at han også har en forretning at passe. - Der er et behov for at komme i en rigtig god julestemning, og det er jo vores virksomheds formål. Så vi kan jo ikke bare lukke virksomheden. Men vi kan agere klogt ved at spare så meget som muligt, slutter han. Se indslaget her:

Referat:
Selvom der er mere end tre måneder til jul, er flere butikker og turistattraktioner allerede nu ved at regne på, om de har råd til at pynte op med deres sædvanlige julebelysning.